AM | RU | EN

Ժամանակը Երևանում` 22:08:23 | 27 Օգոստոս

Ժապավեններ Ծառայություններ Ֆոտոարխիվ Բաժանորդագրում Մեր մասին Կապ Հղումներ

«SOCAR»-ը 800 մլն դոլար վնաս է կրել` գնելով թուրքական «Petkim»-ը  Հանդիսավորությամբ փակվեց «Բազե 2010» երիտասարդական հավաքը  Հայաստանի ըմբիշները աշխարհի առաջնությանը կնախապատրաստվեն Բելառուսում  Նախկին զինվոր. «Ադրբեջանի բանակում համատարած կաշառակերություն է տիրում»  «The Examiner». «Սենատոր Բեռնսը դժվար վիճակի մեջ է դրել Մեթյու Բրայզային»  ՀՀ նախագահ Ս.Սարգսյանը Ծաղկաձորում ներկա է գտնվել «Բազե-2010» երիտասարդական հավաքի փակման արարողությանը  ՀՀ նախագահի հրամանագրով Ս.Մանասարյանը նշանակվել է ՀՀ արտաքին գործերի նախարարի տեղակալ  Մարիո Սկաձելլի. «Հայաստանը կարող Է նետաձգության նոր մրցումներ կազմակերպել»  ՈւԵՖԱ-ի նախագահ Միշել Պլատինին կայցելի Հայաստան  Թուրքական դատարանը կրկին կանգնեցրել է միակ քրդալեզու «Ազադիա Վելաթ» թերթի հրատարակությունը

Պաշտոնական

Քաղաքական

Տնտեսական

Հասարակական

Մարզային

Տարածաշրջանային

Միջազգային

Մշակութային

Մարզական

Խճանկար

Հարցազրույցներ

Կարծիքներ

Փաստ մեկնաբանությամբ

Ֆոտո նորություններ

Հարցում

Հետաքրքրում են արդյոք ձեզ մեր կայքի նորությունները

| Ոչ,հետաքրքիր չեն:
| Այո,բայց կարելի էր շատ ավելի հետաքրքիր նորություններ ընդգրկել:
| Այո,շատ հետաքրքիր են և թարմ:

Փաստ մեկնաբանությամբ

2010-08-23
Տիեզերքում խոշոր բախումներ են գրանցվում կուտակված թափոնի պատճառով

ԵՐԵՎԱՆ, 23 ՕԳՈՍՏՈՍԻ, ԱՐՄԵՆՊՐԵՍ: Երկիր մոլորակը կանգնել է նոր, լուրջ ու վտանգավոր խնդրի առջեւ. տիեզերքում խոշոր բախումներ են գրանցվում կուտակված թափոնի պատճառով: Օրերս հայ եւ ռուս գիտնականների միջեւ կնքվել է արձանագրություն, որը նախնական քննարկում ու պայմանավորվածություն է մարդու գործունեության արդյունքում տիեզերքում հայտնվող աղբային զանգվածի, դրա վնասակարության ու խնդրի լուծման եղանակների մասին: Ռուս գիտնականներն այս մասին զեկուցել են Ռուսաստանի նախագահին:

Ինչպես «Արմենպրես»-ի հետ զրույցում նշեց Բյուրականի աստղադիտարանի տնօրեն Հայկ Հարությունյանը, անթրոպոգեն եղանակով առաձացող այդ թափոնը տիեզերքում լրջագույն խնդիրների առիթ է դառնում: Ներկայումս տիեզերքում 10 սմ-ից մեծ ավելի քան 20 հազար օբյեկտ է պտտվում Երկրի շուրջը, իսկ ավելի փոքր մարմինների թիվն անցնում է 100 հազարից: Դրանք մեծ վնաս են հասցնում տիեզերքում կարեւոր գործունեություն իրականացնող արբանյակներին, տիեզերանավերին, տարբեր սարքավորումներին: Հատկանշական է վերջերս գրանցված ռուսական հին եւ ամերիկյան նոր տիեզերանավերի բախումը, որը մեծ վնասներ հասցրեց երկու կողմին էլ, սակայն այս ոլորտում իրավական դաշտի բացակայության պատճառով, դեպքը հայտարարվեց տարերային աղետ եւ ոչ մեկը պատասխանատվություն չկրեց: «Այսպիսով` իրավական դաշտը բարձրանում է տիեզերք»,-գնահատեց Հ. Հարությունյանը` ընդգծելով, որ դրա անհրածեշտությունն իրոք կա: Այժմ ստեղծվել են միջազգային խոշոր ծրագրեր, որոնք զբաղվում են վտանգավոր բեկորների հետազոտությամբ, շարժման ուղղությունների քննությամբ: Դրանք ունեն ճշգրիտ ուղեծիրներ, որոնք պետք է մշտական հսկողության տակ լինեն, ինչն էլ կոչված է իրականացնելու միջազգային նոր նախաձեռնությունը: Հենց այդ աշխատանքների մասնակցության վերաբերյալ էլ կնքվել է համաձայնությունը ռուսական կողմի հետ: Ըստ պայմանավորվածության` պետք է արդիականացվեն Հայաստանի դիտողական գործիքները, իսկ աշխատանքները, դիտումներն ու հետազոտությունները` վարձատրվեն: «Մեզ համար սա շատ օգտակար է. մենք նման ֆինանսավորման կարիք իրոք ունենք»,-նշեց Հ. Հարությունյանը եւ ավելացրեց, որ այդ պայմաններով հայ գիտնականներն էլ ավելի շահագրգռված կաշխատեն: Բյուրականի աստղադիտարանի տնօրենի խոսքով` ներկայումս կյանքն առանց տիեզերական սարքավորումների պատկերացնելն անհնար է:

Նա նշեց, որ արբանյակային դիտումների շնորհիվ բավական ճշգրտությամբ իրականանում են ջերմաստիճանային կանխագուշակումներ, օգտակար հանածոների ռեսուրսների վայրերի կանխորոշումներ, եւ դրանց շնորհիվ մարդկությունը հետեւում է Երկիր մոլորակի փոփոխություններին: Այս ամենը էապես փոխել է մարդկության զարգացման ճանապարհն ու դարձել կյանքի կարեւոր մասը:

Նյութը դիտվել է  203 անգամ

2010-08-27 HDM.am կայք մինչ օրս այցելել է 10 հազարից ավելի անձ
ԵՐԵՎԱՆ, 27 ՕԳՈՍՏՈՍԻ, ԱՐՄԵՆՊՐԵՍ: 2010թ-ի հուլիսի 18-ից գործարկված HDM.am կայք մինչ օրս այցելել է 10 հազարից ավելի մարդ, որի արդյունքում գրանցված 12-13 հազար կտրոններից շահել է 130-ը` հազարական դրամով: Կայքի ստեղծման գաղափարը ինժեներ, «Նոյ-Ֆիրմա» ընկերության նախագահ Գագիկ Սարգսյանինն է, որն առանց պետական աջակցության կայքի միջոցով խաղարկություն է անցկացնում եւ արդյունքում շահած կտրոնների տերերին գումար հատկացնում: Հայաստանի Հանրապետության պետական եկամուտների կոմիտեում հրավիրված ասուլիսում կոմիտեի նախագահի տեղակալ Արմեն Ալավերդյանը ողջունեց այս մասնավոր նախաձեռնությունը եւ նշեց, որ ՀՀ ՊԵԿ-ը շահագրգռված է աջակցելու կայքում գործող մեխանիզմներին, ինչպես նաեւ քայլեր կձեռնարկի այդ համակարգն էլ ավելի կատարելագործելու համար:

2010-08-25 Վ. Բայբուրթ. «Լուրերը, թե ես սեպարատիս- տական կոչեր եմ անում, չեն համապատասխանում իրականությանը»
ԵՐԵՎԱՆ, 25 ՕԳՈՍՏՈՍԻ, ԱՐՄԵՆՊՐԵՍ: «Այն մարդիկ, ովքեր ինձ պաշտոնաթող անելու պահանջով դիմել են Վրաստանի նախագահին, պարզապես ճիշտ չեն թարգմանել «Ախալի թաոբա» թերթում հրապարակված իմ հարցազրույցը, եւ լուրերը, թե ես այդ հարցազրույցում ասել եմ, իբրեւ, «Քվեմո Քարթլիում սեպարատիզմ կա», չեն համապատասխանում իրականությանը։ Ես ընդհանրապես այդ հարցազրույցում չեմ հիշատակել ոչ «Քվեմո Քարթլի» ոչ էլ «Սեպարատիզմ» բառերը»,-«Արմենպրես»-ի հետ զրույցում նշեց Վրաստանի նախագահի խորհրդական, «Վրաստան» հայալեզու թերթի խմբագիր Վան Բայբուրթը, ում Վրաստանի ադրբեջանցիները մեղադրում են անջատողականության կոչեր անելու մեջ: Խոսքը նշված թերթի օգոստոսի 12-ի համարում Վան Բայբուրթի հարցազրույցի մասին է, որն էլ Վրաստանի ադրբեջանցիների համար պատճառ է դարձել նրա պաշտոնաթողության պահանջով դիմելու Վրաստանի նախագահ Միխեիլ Սահակաշվիլուն:

2010-08-25 Թուրքական առաջադեմ թերթերը պաշտպանում են Հրանտ Դինքի իրավունքները
ԵՐԵՎԱՆ, 25 ՕԳՈՍՏՈՍԻ, ԱՐՄԵՆՊՐԵՍ: Մարդու իրավունքների եվրոպական դատարանը բավարարել է Թուրքիայում լույս տեսնող «Ակոս» թերթի հայազգի խմբագրապետ Հրանտ Դինքի ընտանիքի ներկայացրած հայցն ընդդեմ թուրքական պետության: Օգոստոսի 24-ին Թուրքիայում տեղի է ունեցել արտաքին գործերի նախարարության հատուկ նիստ` քննարկելու Թուրքիայի կողմից ձեռնարկվելիք հետագա քայլերը:

2010-08-25 Միջազգային աստղագիտական ընկերության շնորհակալագրեր՝ հայաստանյան կազմակերպություններին
ԵՐԵՎԱՆ, 25 ՕԳՈՍՏՈՍԻ, ԱՐՄԵՆՊՐԵՍ: ՅՈւՆԵՍԿՕ-ն 2009 թվականը հռչակել էր միջազգային աստղագիտական տարի, որի շրջանակներում 150 երկրներ անցկացրել են բազմաթիվ միջոցառումներ`ուղղված գիտության եւ հատկապես աստղագիտության մասսայականացմանը, հասարակությանն ավելի մոտ դարձնելուն: Հայաստանում եւս կազմակերպվել են միջոցառումներ. Բյուրականի աստղադիտարանում ստեղծվել էր կազմկոմիտե, բավական ակտիվ էր Հայկական աստղագիտական ընկերությունը, նախաձեռնություններին մասնակցել են նաեւ մի շարք կազմակերպություններ:

2010-08-23 Հայաստանը հացահատիկի պակաս չի ունենա
ԵՐԵՎԱՆ, 23 ՕԳՈՍՏՈՍԻ, ԱՐՄԵՆՊՐԵՍ: Հայաստանը հացահատիկի պակաս չի ունենա: Ինչպես «Արմենպրես»-ին տեսեկացրեց Հայաստանի Հանրապետության գյուղատնտեսության նախարարության բուսաբուծության, անտառային տնտեսության եւ բույսերի պաշտպանության վարչության պետ Գագիկ Մանուչարյանը, հանրապետությունը ներկա դրությամբ նվազագույնը 200 օրվա պաշար ունի, ինչը նշանակում է, որ այն կբավականացնի յոթ ամիս, իսկ մինչեւ տարվա վերջ մնացել է չորս ամիս: Նոր տարում, երբ անհրաժեշտություն զգացվի, կսկսվի հացահատիկի ներմուծում, երբ ՌԴ-ից հացահատիկի արտահանումը վերսկսվի: Հայաստանը նաեւ որոշակի պահուստ ունի կուտակած, սակայն դրանից զատ, այժմ իրականանում են բերքահավաքի աշխատանքները, որի արդյունքում եւս կուտակվել է 100-150 հազար տոննա բերք, իսկ մինչեւ սեզոնի վերջ այդ թիվը կանցնի 200 հազարը:

2010-08-23 Տիեզերքում խոշոր բախումներ են գրանցվում կուտակված թափոնի պատճառով

2010-08-17 Ս. Նամչեւաձե. «Հայաստանում վրացիների հետ լավ են վերաբերվում»
ԵՐԵՎԱՆ, 17 ՕԳՈՍՏՈՍԻ, ԱՐՄԵՆՊՐԵՍ: Հայաստանում ներկայումս բնակվում է մոտ 600 վրացի, որոնցից մոտ 200-ը` Երեւանում: Ինչպես «Արմենպրես»-ի հետ զրույցում ասաց «Իվերիա» վրացական բարեգործական համայնքի նախագահ Սվետլանա Նամչեւաձեն, արդեն տաս տարի համայնքը կազմակերպում է կիրակնօրյա դպրոց, որտեղ դասավանդվում է վրացերեն ոչ միայն համայնքի ներկայացուցիչներին, այլեւ բոլոր ցանկացողներին, հինգ տարի հրատարակվում է «Իվերիա» թերթը:

2010-08-10 Սփյուռքի տարբեր կրթօջախներ ուղարկվող գրականության պահանջարկն զգալիորեն աճել է
ԵՐԵՎԱՆ, 10 ՕԳՈՍՏՈՍԻ, ԱՐՄԵՆՊՐԵՍ: Հայաստանից այս տարվա ընթացքում 35 հազար 648 գիրք եւ ուսումնական այլ նյութեր են ուղարկվել Սփյուռքի կրթօջախներին: Ինչպես «Արմենպրես»-ին տեղեկացրեց Հայաստանի Հանրապետության կրթության եւ գիտության նախարարության Սփյուռքի հետ կապերի բաժնի գլխավոր մասնագետ Թամարա Զալինյանը, 7 հազար կտոր գիրք եւ ուսումնական նյութ է ուղարկվել Վրաստանի, իսկ 3 հազար 500-ը` Աբխազիայի կրթօջախներին: 2009-ին Հայաստանից Սփյուռքին տրամադրվել է 74 հազար նյութ, որից 32 հազարը Վրաստանին: Գլխավոր մասնագետի տեղեկացմամբ` 2002-ից ի վեր Կրթության եւ գիտության նախարարությունը դասագրքեր է տրամադրում սփյուռքի կրթօջախներին:

2010-07-30 Ռելավիստիկ աստղաֆիզիկայի միջազգային կենտրոնի տարածաշրջանային մասնաճյուղ` Հայաստանում
ԵՐԵՎԱՆ, 30 ՀՈՒԼԻՍԻ, ԱՐՄԵՆՊՐԵՍ: Ռելավիստիկ աստղաֆիզիկայի հայաստանյան կենտրոնի բացման նախապատրաստական աշխատանքներն ընթացքի մեջ են: Այն ունենալու է երկու մասնաճյուղ` Երեւանում` Հայաստանի Հանրապետության գիտությունների ազգային ակադեմիայում, եւ Բյուրականի աստղադիտարանում:

2010-07-28 Ռ. Մելքոնյան. «Թուրք-քրդական բախումները քաղաքացիական բնույթ են ստանում»
ԵՐԵՎԱՆ, 28 ՀՈՒԼԻՍԻ, ԱՐՄԵՆՊՐԵՍ: Թուրք-քրդական բախումների հարցում հիմա անհանգստացնող է ոչ միայն դրանց գոյության փաստը, այլեւ տարածման աշխարհագրությունը: Այսօր «Արմենպրես»-ի հետ զրույցում նման կարծիք արտահայտեց թուրքագետ Ռուբեն Մելքոնյանը` նշելով, որ եթե նախկինում նման բախումները հիմնականում սահմանափակվում էին Թուրքիայի արեւելյան հատվածով, ապա հիմա դրանք տարածվում են նաեւ Անթալիայում, Բուրսայում, եւ ինչն առավել հատկանշական է` Ստամբուլում: Այս բախումները տեղի են ունենում այն ժամանակ, երբ ակտիվանում են կրքերը` կապված սահմանադրական փոփոխությունների հանրաքվեի հետ, ինչն էլ ավելի սրում է իրավիճակը:

2010-07-23 Խաղաղության կորպուս Հայաստանը` տարածում Է կամավորության սկզբունքները մարզերում
ԵՐԵՎԱՆ,23 ՀՈՒԼԻՍԻ,ԱՐՄԵՆՊՐԵՍ: Հայաստանի մարզերում իրականացվում է Կամավորության նախաձեռնություն ծրագիր, որի նպատակն է բարձրացնել քաղաքացիական պատասխանատվության եւ կամավորական աշխատանքի մասին իրազեկությունը, Հայաստանի ողջ տարածքում կամավորական ծառայության ներգրավվածությունը համայնքների բարելավման համար:

2010-07-23 Ն.Զոհրաբյան. «Հաագայի դատարանի որոշումը շատ կարեւոր եւ պատմական որոշում է»
ԵՐԵՎԱՆ, 23 ՀՈւԼԻՍԻ, ԱՐՄԵՆՊՐԵՍ: «Առաջին անգամ է, որ ՄԱԿ-ի միջազգային դատարանի նման կառույցը հստակ արձանագրում է ժողովուրդների ինքնորոշման իրավունքի գերակայությունը տարածքային ամբողջականության սկզբունքի նկատմամբ: Սա շատ կարեւոր եւ պատմական որոշում է»,- «Արմենպրես»-ի հետ զրույցում այսօր նշեց «Բարգավաճ Հայաստան» կուսակցության անդամ, Ազգային ժողովի եվրոպական ինտեգրման հարցերի մշտական հանձնաժողովի նախագահ Նաիրա Զոհրաբյանը` մեկնաբանելով ՄԱԿ-ի` Հաագայում գտնվող Արդարադատության միջազգային դատարանի վճիռը, ըստ որի` 2008 թ-ին Սերբիայից Կոսովոյի անկախության միակողմանի հռչակումը չի խախտում միջազգային իրավունքը:

2010-07-22 Ադրբեջանահայ փախստականները Ադրբեջանից պահանջում են իրենց օրինական իրավունքների վերականգնումը
ԵՐԵՎԱՆ, 22 ՀՈՒԼԻՍԻ, ԱՐՄԵՆՊՐԵՍ: «Ադրբեջանի Հանրապետության կառուցման գործում մեծ ներդրում են ունեցել ադրբեջանահայերը, եւ մենք պահանջատեր ենք»,- լրագրողների հետ հանդիպման ժամանակ այսօր ասաց Ադրբեջանահայերի ասամբլեայի նախագահ, փախստական Գրիգորի Այվազյանը` շեշտելով, որ պետք է վերականգնվեն իրենց իրավունքներն ու շահերը, վերադարձվեն փախստականների տներն ու ունեցվածքը:

2010-07-21 Ֆրանսահայ տենոր Ռուբեն Էլբակյանն անակնկալ է պատրաստել հայ հանդիսատեսի համար
ԵՐԵՎԱՆ, 21 ՀՈՒԼԻՍԻ, ԱՐՄԵՆՊՐԵՍ: Հանրահայտ ֆրանսահայ տենոր Ռուբեն Էլբակյանը, ով 2007 թ-ի սեպտեմբերի 29-ին Ալ. Սպենդիարյանի անվան օպերայի եւ բալետի ազգային ակադեմիական թատրոնում ունեցել էր փայլուն մենահամերգ լեփ-լեցուն սրահում, կրկին Հայաստանում է: Նա հայ հանդիսատեսի համար պատրաստել է անակնկալ:

2010-07-20 Հայաստանում կուրության հիմնական պատճառը կատարակտն է
ԵՐԵՎԱՆ, 20 ՀՈՒԼԻՍԻ, ԱՐՄԵՆՊՐԵՍ: Կատարակտը սովորական տարիքային երեւույթ է: 65-ից բարձր տարիքի մարդկանց մոտ 75 տոկոսը կամ յուրաքանչյուր 4-ից 3-ն ունեն այս կամ այն տիպի կատարակտ: 75-ից բարձր տարիքային խմբում այս ցուցանիշն արդեն կազմում է մոտ 90 տոկոս: Հայաստանում կատարակտը կուրության հիմնական պատճառն է: Ինչպես «Արմենպրես»-ի հետ զրույցի ընթացքում նշեց Մալայանի անվան ակնաբուժական կենտրոնի փոխտնօրեն Զարուհի Մալայանը, 2010թ-ի առաջին կիսամյակում այս հիվանդությամբ կենտրոն է դիմել 1 136 մարդ:

2010-07-19 Հայաստանում իրականացվող հնագիտական պեղումները գտնվում են օտարազգի մասնագետների ուշադրության կենտրոնում
ԵՐԵՎԱՆ, 19 ՀՈՒԼԻՍԻ, ԱՐՄԵՆՊՐԵՍ: Հայաստանի Հանրապետության գիտությունների ազգային ակադեմիայի հնագիտության եւ ազգագրության ինստիտուտը 2010 թ-ին պեղումներ կամ դաշտային հնագիտական հետազոտություններ կիրականացնի մոտ 17 ծրագրերով: Ինչպես «Արմենպրես»-ի հետ զրույցում նշեց ինստիտուտի տնօրեն Պավել Ավետիսյանը, հնարավոր է նաեւ նոր ծրագրերի ավելացում: «Հաճախ պատահում է, որ վերականգնումների հետ կապված մեզ դիմում են` ասելով, որ այս կամ այն պատճառով հուշարձան է բացվել եւ անհապաղ անհրաժեշտ է ուսումնասիրել, ուստի այս տարվա մեր ծրագրերին կավելանան նաեւ այդ տիպի հուշարձանների ուսումնասիրությունները»,- ասաց ինստիտուտի տնօրենը:

2010-07-16 Մ. Մայորն ու իր գիտական խումբը` Վ. Համբար-ձումյանի անվան 2010թ-ի միջազգային մրցանակի հաղթող
ԵՐԵՎԱՆ, 16 ՀՈՒԼԻՍԻ, ԱՐՄԵՆՊՐԵՍ: Հանրահայտ շվեյցարացի աստղաֆիզիկոս, պրոֆեսոր Միշել Մայորին ու իր գիտական խմբի երկու անդամներ` Կանարյան կղզիների աստղաֆիզիկայի ինստիտուտի աշխատակից Գարիկ Իսրայելյանին եւ Պորտոյի համալսարանի աստղաֆիզիկայի կենտրոնի աշխատակից Նունո Սանտոսին շնորհվել է Վիկտոր Համբարձումյանի անվան 2010թ. միջազգային մրցանակը:

2010-07-14 Ըստ Ա. Սաֆարյանի` ԵԱՀԿ ԽՎ 19-րդ նստաշրջանը վերածվել է հայ-ադրբեջանական հակամարտության
ԵՐԵՎԱՆ, 14 ՀՈւԼԻՍԻ, ԱՐՄԵՆՊՐԵՍ:Հուլիսի 6-10-ն Օսլոյում կայացած ԵԱՀԿ խորհրդարանական վեհաժողովի 19-րդ նստաշրջանում Հայաստանի պատվիրակության նախաձեռնությամբ ընդունվել է «ԵԱՀԿ անդամ պետությունների պատասխանատվությունը համընդհանուր էներգաապահովման գործում» խորագրով բանաձեւ: Ինչպես այսօր հրավիրված մամլո ասուլիսում նշեց հայաստանյան պատվիրակության ղեկավար Արամ Սաֆարյանը, բանաձեւի շուրջ Ադրբեջանի կողմից ներկայացված ոչ մի առաջարկություն չի ընդունվել, ինչն ընդվզում է առաջացրել ադրբեջանական պատվիրակության մոտ: Ա. Սաֆարյանի խոսքով, բանաձեւի համաձայն ԵԱՀԿ անդամ երկրներն իրենց էներգառեսուրսները չպետք է օգտագործեն որպես ճնշման միջոց` իրենց քաղաքական նպատակներին հասնելու համար:

2010-07-13 ՀՀ ներկրված խաղալիքները հավատարմագիր են ստանում կամավորության սկզբունքով
ԵՐԵՎԱՆ,13 ՀՈՒԼԻՍԻ, ԱՐՄԵՆՊՐԵՍ: ՀՀ կառավարության որոշման համաձայն, հանրապետություն ներկրված խաղալիքները միայն իրացման փուլում են ենթարկվում սերտիֆիկացման: Այս տարվա ընթացքում ոլորտը վերահսկող ՀՀ որակի տեսչության կողմից իրականացված ստուգումների արդյունքները դեռ պատրաստ չեն, բայց տեսչության փոխտնօրեն Գեւորգ Գյոզալյանի հավաստիացմամբ, իրենք դեռեւս որեւէ բողոք չեն ստացել եւ խախտում էլ չի հայտնաբերվել:

2010-07-13 Հայաստանում ավելացել է փոխնակ մոր ծառայությանը դիմողների թիվը
ԵՐԵՎԱՆ, 13 ՀՈՒԼԻՍԻ, ԱՐՄԵՆՊՐԵՍ: Հայաստանում չկա հստակ վիճակագրություն, թե ամեն տարի քանի երեխա է ծնվում արհեստական բեղմնավորման ճանապարհով, սակայն ոլորտի առաջատար մասնագետների հավաստմամբ, մեզ մոտ վերջին տարիներին էապես ավելացել են այս ծառայությանը դիմողների թիվը: Բժշկական գիտությունների թեկնածու Աշոտ Սիրունյանի հավաստմամբ, փոխնակ մորը դիմողների թվի ավելացումը պայմանավորված է Հայաստանում անպտղության տարածվածության հետ:

1  2  3  4  5  Հաջորդ

Լրահոս

21:47:03«SOCAR»-ը 800 մլն դոլար վնաս է կրել` գնելով թուրքական «Petkim»-ը

21:42:39Հանդիսավորությամբ փակվեց «Բազե 2010» երիտասարդական հավաքը

21:34:26Հայաստանի ըմբիշները աշխարհի առաջնությանը կնախապատրաստվեն Բելառուսում

21:33:31Նախկին զինվոր. «Ադրբեջանի բանակում համատարած կաշառակերություն է տիրում»

21:20:27«The Examiner». «Սենատոր Բեռնսը դժվար վիճակի մեջ է դրել Մեթյու Բրայզային»

21:10:13ՀՀ նախագահ Ս.Սարգսյանը Ծաղկաձորում ներկա է գտնվել «Բազե-2010» երիտասարդական հավաքի

20:35:57ՀՀ նախագահի հրամանագրով Ս.Մանասարյանը նշանակվել է ՀՀ արտաքին գործերի նախարարի տեղակալ

20:32:39Մարիո Սկաձելլի. «Հայաստանը կարող Է նետաձգության նոր մրցումներ կազմակերպել»

20:32:33ՈւԵՖԱ-ի նախագահ Միշել Պլատինին կայցելի Հայաստան

20:31:23Թուրքական դատարանը կրկին կանգնեցրել է միակ քրդալեզու «Ազադիա Վելաթ» թերթի

Կարծիքներ

Գ.Հարությունյան. «Ադրբեջանական արտաքին քաղաքականու-թյունը ձախողում է ապրում»

Լ. Շիրինյան. «Աշխարհի մեծագույն միջուկային տերության նախագահի այցը Հայաստան չի կարող շարքային լինել»

Հարցազրույցներ

Դ. Սահակյան. «Պետք է կրթությանն աջակցելու նոր մշակույթ բերենք Հայաստան»

Հ. Կարապետյան. «Գիրքը միշտ գոյություն է ունենալու»

Փաստ մեկնաբանությամբ

HDM.am կայք մինչ օրս այցելել է 10 հազարից ավելի անձ

Վ. Բայբուրթ. «Լուրերը, թե ես սեպարատիս- տական կոչեր եմ անում, չեն համապատասխանում իրականությանը»

Ժապավեններ    Ծառայություններ    Ֆոտոարխիվ    Բաժանորդագրում    Մեր մասին    Կապ    Հղումներ

Կայքի դիզայնը և պատրաստումը՝

© Բոլոր իրավունքները պաշտպանված են

ԽճանկարԿարծիքներՀանրապետական Լուրեր

ՀասարակականՀարցազրույցներՄարզական

ՄարզայինՄիջազգայինՄիջազգային տնտեսական

ՄշակութայինՊաշտոնականՎաղը

ՏարածաշրջանայինՏեսանյութերՏնտեսական

Փաստ մեկնաբանությամբՔաղաքական